  Удмуртиысь тӧролэн но кивалтэтлэн пресс-службазы Анжелика Тихонова корреспондент Ижкарын «ПоддЕРжка» парти ӵектослэн штабезлэн инъетаз нырысетӥез Россиын Калык кичӧлтонъёсты огазеянъя «Единые» центр усьтӥськиз. Со сярысь Удмуртиысь тӧролэн но кивалтэтлэн пресс-службазы ивортӥз. Выль ӵектосэз улонэ пыӵатыны кутскон сярысь Ижкарын коммерци луисьтэм огазеяськонъёслэн ёзчиосынызы но калык азьветлӥсьёсын пумиськонэз дыръя «Единая Россия» партилэн Валтӥсь кенешезлэн секретарезлэн воштӥсез, Анай луонэз, нылпи вакытэз утёнъя но семьяослы юрттэт сётонъя ӧрилэн тӧроез Анна Кузнецова вераз. Пумиськонэ Россилэн сенаторез, партилэн этикая ӧриезлэн ёзчиез Александр Карелин но Удмуртилэн тӧроез Александр Бречалов пыриськизы. Анна Кузнецова пусйиз, коммерци луисьтэм секторез азинтонын Удмуртия Россиысь огез тужгес мыло-кыдо улосвыл луэ. Нош Ресурсьёсъя выль центрлы луыса со инлыкез (статусэз) эшшо но юнматӥськоз. Уго отчы котькыӵе арлыдо, котькыӵе дышетскем басьтэм, ӧнерезъя быгатонлыкъем адями юрттэт курыса яке юрттэт сётыны ӵектыса вазиськыны быгатоз.  « Удмуртия коммерци луисьтэм огазеяськонъёсызлэн лыдэныз но соослэн рейтингъёсынызы гинэ уг висъязы, татын синмаськымон ӵектосъёссы но. <...> Татын ми адӟиськом кивалтэтлэсь но калыклэсь валче ужамзэс, ужрадъёссэс, ӵектосъёссэс ваче улонэ пыӵатэмзэс. Оскисько, та площадка партилы коммерци луисьтэм огазеяськонъёсын ужез радъянын адӟем карымон луоз шуыса » Анна Кузнецова, «Единая Россия» партилэн Валтись кенешезлэн секретарезлэн воштӥсез, Анай луонэз, нылпи вакытэз утёнъя но семьяослы юрттэт сётонъя ӧрилэн тӧроез Удмуртилэн тӧроез Александр Бречалов тунсыко кичӧлтонъёслы дырыз дыръя саклык висъяны быгатыны кулэ шуиз. Со пусйиз, коммерци луисьтэм огазеяськонъёсын кусып валче ужрадъёс но грантъёсын юрттэт пыр возё шуыса. « 2021-тӥ арын Азьмуртлэн грантъёсъя фондэныз ӵош 20 миллион манет тыр бюджетэн грантъёсъя улосвыл конкурс ортчытӥм, удысэтъёсысь коммерци луисьтэм огазеяськонъёслы юрттӥськом. 2022-тӥ арын Азьмуртлэн грантъёсъя фондэзлэн нырысетӥ конкурсаз вормись ӵектосъёслэн лыдзыя Удмуртия вить азьветлӥсь улосвылъёс пӧлы пыриз. Оглом 212 куриськонъёс келязы, 53-ез соос пӧлысь вормисьёс луизы но оглом 53 миллион манетлэсь трос юрттэт басьтозы. 2021-тӥ арын нырысетӥ конкурсэ 175 ӵектосъёс келямын вал, 52-ез вормизы » Александр Бречалов, Удмуртилэн тӧроез Александр Бречалов туннэ нуналлы быдэс кунын тодмо куд-ог ӵектосъёс сярысь вераз но пусйиз, огазеяськонъёслы ӵемысь коньдон но кулэ ӧвӧл, кулэ методикая, бухгалтерияя яке отчёт лэсьтонъя юрттэт. Соин ик Ресурсьёсъя центр зэмзэ но вань мер ужасьёсты (общественникъёсты) огазеясь центр луоз. Центрын коммерци луисьтэм огазеяськонъёсын кивалтӥсьёсты но ёзчиоссэс дышетыны, юанъёссыя юрттэт сётыны ӧдъяло. Пусъём, та дырлы элькунын коммерци луисьтэм 1 сюрс 999 огазеяськонъёс ужало, соос пӧлысь 1 ӝыны сюрс палаез мерлыко ужен выро. 2021-тӥ арын коммерци луисьтэм секторез азинтонлы йылпумъянъёсъя, Россиысь Мер палаталэн дунъетэзъя Удмуртия тужгес кужмо улосвылъёс пӧлы пыриз. Ар ӵоже 36 интылы вылӥе тубыса, витетӥ инты басьтӥз. Тодэ вайытом, Удмуртиын «Наша инициатива – 2022» вожвылъяськонлы йылпумъянъёс лэсьтӥзы. 273 ӵектосъёсты улонэ пыӵатыны элькун коньдэтысь валче вылысь коньдон висъялозы. Тегъёс: Ижкар Удмуртия АлександрБречалов Мерлык ЕдинаяРоссия  